Барыс Уладзіміравіч Дрывацінаў

**Барыс Уладзіміравіч Дрывацінаў** (, Вольск, Саратаўская губерня, РСФСР — ) — беларускі савецкі неўролаг, доктар медыцынскіх навук, прафесар, заснавальнік беларускай навукова-педагагічнай школы , заслужаны ўрач Рэспублікі Беларусь (2000), ганаровы акадэмік Беларускай акадэміі медыцынскіх навук, лаўрэат Дзяржаўнай прэміі ў галіне навукі, урач вышэйшай катэгорыі. Амерыканскім біяграфічным інстытутам і Кембрыджскім біяграфічным цэнтрам прафесар названы «Чалавекам года» (1997, 2012) і ўнесены ў амерыканскае і англійскае выданне «Выдатныя людзі ХХ стагоддзя». Кембрыджскім біяграфічным цэнтрам ён унесены ў «100 выбітных прафесіяналаў у галіне аховы здароўя». Ганаровы доктар Беларускага дзяржаўнага ўніверсітэта фізічнай культуры. Ганаровы доктар Беларускага дзяржаўнага медыцынскага ўніверсітэта.

## Біяграфія 
Нарадзіўся ў горадзе Вольску Саратаўскай губерні (сёння — Саратаўская вобласць Расіі). У 1940 годзе скончыў сярэднюю школу № 18 ў Мінску.

* 1940—1941 гг. — курсант Тамбоўскага авіяцыйнага вучылішча;
* 1941—1944 гг. — удзельнік Вялікай Айчыннай вайны ў складзе бамбардзіровачнага авіяпалка на Паўднёва-Заходнім і 3-м Украінскім франтах;
* 1945—1950 гг. — студэнт Мінскага медыцынскага інстытута;
* 1950—1954 гг. — клінічны ардынатар кафедры нервовых і нейрахірургічных хвароб Мінскага дзяржаўнага медыцынскага інстытута;
* 1954—1957 гг. — аспірант кафедры нервовых і нейрахірургічных хвароб;
* 1957—1966 гг. — асістэнт кафедры;
* 1958—1964 гг. — адначасова працаваў галоўным урачом другой аб’яднанай клінічнай бальніцы горада Мінска — найбуйнейшага на той час клінічнага аб’яднання рэспублікі, у якое, акрамя стацыянара на 855 ложкаў, уваходзілі 6 паліклінік і 36 здраўпунктаў на прадпрыемствах;
* 1966—1974 гг. — дацэнт кафедры;
* 1974—2012 гг. — прафесар кафедры нервовых і нейрахірургічных хвароб Беларускага дзяржаўнага медыцынскага ўніверсітэта.

## Асноўныя працы і дасягненні 
Апублікаваў каля 500 навуковых прац, уключаючы 5 манаграфій, 8 вучэбных і вучэбна-метадычных дапаможнікаў, 7 выданняў пад навуковай рэдакцыяй. Стварыў новы напрамак у неўралагічнай навуцы, звязаны з распрацоўкай і абгрунтаваннем аўтаімуннага патагенезу астэахандрозу пазваночніка і яго клінічных праяў, а таксама з ужываннем вылічальных кібернетычных метадаў для ранняй дыягностыкі, прагназавання цяжару ходу і зыходу неўралагічных праяў астэахандрозу пазваночніка і іншых захворванняў нервовай сістэмы.

Разам з вучнямі распрацаваў аўтаматызаваныя сістэмы для ранняй дыягностыкі і прагназавання паяснічна-крыжавога радыкуліту, дыскагеннай люмбасакральнай радыкуламіелаішэміі, зыходу сіндромаў шыйнага астэахандрозу і неўралгіі трайчастага нерва, ускладненняў ішэмічнага і гемарагічнага інсульта, клінічных праяў алкагольнай полінеўрапатыі, паражэння каўдальнага аддзела спіннога мозгу і конскага хваста, паказанні для хірургічнага лячэння паяснічна-крыжавога радыкуліту, неўралгіі трайчастага нерва.

Упершыню апублікаваў гісторыю 2-й гарадской клінічнай бальніцы горада Мінска (1960), а таксама сумесна з акадэмікам Ф. В. Аляшкевічам упершыню апублікаваў гісторыю кафедры нервовых і нейрахірургічных хвароб БДМУ (2004).

Падрыхтаваў 19 кандыдатаў навук.

## Асноўныя працы 
# «Элементы тапічнай дыягностыкі захворванняў нервовай сістэмы» (1963)
# «Неўралагічныя парушэнні пры паяснічным астэахандрозе» (1979)
# «Прагназаванне і дыягностыка дыскагеннага паяснічна-крыжавога радыкуліту» (1982)
# «Даведнік неўрапатолага паліклінікі» (1988)
# «Паражэнне нервовай сістэмы пры эндакрынных хваробах» (1989)
# «Фізічная рэабілітацыя пры неўралагічных праявах астэахандрозу пазваночніка» (2010)
# «Неўралагічныя праявы астэахандрозу пазваночніка» (2011)
# «Неўралогія і нейрахірургія» (2013)

## Узнагароды 
* Ордэн Айчыннай вайны I ступені
* Ордэн «Знак Пашаны»
* Медаль «За баявыя заслугі»
* Медаль «За перамогу над Германіяй у Вялікай Айчыннай вайне 1941—1945 гг.»
* медаль «За абарону Сталінграда»
* 17 медалёў
* Значок «Выдатнік аховы здароўя» (СССР)
* Значок «Выдатнік санітарнай абароны» СССР
* Лаўрэат Дзяржаўнай прэміі Рэспублікі Беларусь (1994)
* Заслужаны ўрач Рэспублікі Беларусь (2000)
* Граматы і прэміі МЗ СССР, БССР, Рэспублікі Беларусь, ЦК УКП(б), Савета Міністраў СССР, ЦК УЛКСМ, УЦСПС, КПСС.

## Спасылкі 
* http://neurosite.biz/ 
* http://nerbol.bsmu.by/category/история-кафедры/ 
* http://www.bsmu.by/page/3/1147/ 
* http://www.bsmu.by/page/3/863/ 
* http://www.respublika.info/5462/life/article53328/
* http://www.medvestnik.by/ru/issues/a_8249.html?_print=1
* http://www.recipe.by/izdaniya/periodika/nevrologiya/archiv/nn_1_2012/ubilei/index.html
* http://www.2gkb.by/index.php?option=com_content&view=article&id=68:nevrologicheskoe-otdelenie&catid=15:otdeleniya-i-sluzhby&Itemid=282 
* http://www.recipe.by/izdaniya/periodika/nevrologiya/archiv/nn_2_2013/
* http://www.recipe.by/izdaniya/periodika/nevrologiya/archiv/nn_2_2013/praktise/1368875310.html
* http://www.bsmu.by/medicaljournal/c5f2fe529a880cd8e9c48ede5375f198/ 
* http://www.mednovosti.by/Journal.aspx?id=124 
* http://www.1134.by/pages/gamanovich-andrei-igorevich.html 
* http://doktora.by/nevrologi/nevrolog-v-minske-drivotinov-boris-vladimirovich 

Катэгорыя:Удзельнікі Вялікай Айчыннай вайны
Катэгорыя:Неўролагі СССР
Катэгорыя:Неўролагі Беларусі
Катэгорыя:Постаці беларускай аховы здароўя